Poitchrece-e-l'-Årdene

Poitchrece-e-l'-Årdene (la-minme Pwâtchrèsse, fr: Porcheresse) est èn ancyin ptit ban del Walonreye, rebané avou Dåvdisse.


 Mwaissès dnêyes 
 Limeros del posse:
 asteure: 6929
 Di 1969 a 1977: 6899
 Limero diyalectolodjike: Ne 21
 Arondixhmint: Li Tchestea
 Lomaedje et spotaedje des djins did la: 
 Lomaedje: Poitchrecî, Poitchrecire;cawete -î (noûmot do walon, atåvlé e 2020). (F. Porcheressois, oise) Jean Germain Avis de recherche : Wallons, comment vous appelez-vous, Vers l'Avenir, 24 d' octôbe 2007.
 Sipotaedje: les Gadots.Documints del Soce des Rcåzeus d' walon di l' Årdene nonnrece.
 Eplaeçmint sol daegn : 49° 59' 00 N - 5° 04' 58 E
 Altitude: 350 m. sol soû d' l' eglijhe 
 Sitindowe : 1401 Ha
 Dimanants: 415 (1993)

 Rilidjon 
Do vî tins, c' esteut ene dipindance di Graide. 

E 1803 (å Concordat, dizo l' redjime francès), ele divna ene sucursåle di Djimbe; 

Ci fourit ene pårotche e 1856. 

L' eglijhe di 1853 fourit broûlêye al bataye di Poitchrece li 22 d' awousse 1914 et ribasteye e l' minme plaece, mins avou l' sôu a l' Ess adon ki dvant, il ere å Nôr.

 Rindjmint administratif 
 An III: Dipårtumint di Sambe et Mouze
 An IV: Canton d' Viyance
 An VIII: Arondixhmint di Sint-Houbert
 1814: Dipårtumint di Sambe et Oûte, ceke di Dinant
 1815: Province di Nameur
 1818: Province di Lussimbork, arondixhmint d' Måtche
 1819: Distrik do Tchestea
 1822: Cwårtî do Tchestea
 1839: Arondixhmint do TchesteaTandel. VI b (1893).

 No di des plaeces di Poitchrece-e-l'-Årdene 
 Tchamps: Belôtchamp
 Bwès: 
 Li bôlisse.
 Grintchi.
 Aiwes: 
 Tchitchron, metou inte Poitchrece èt Rdû.
 Båré (F. Baré).
 A vey avou l' istwere: l' Aloû (so plaece: Lalû, Lâlû). Did la, des nos d' djins: Djan d' l' Aloû divnou Djan dul Loûe.
 Nén clair : a Hôdrî (F. Haudrie) : Hôdi-rî, dirî d' Hodimont di Djimbe (?)

 Istwere 
L' an 746, Poitchrece esteut lomée do minme no e latén: Porcaritas. ELe dipindeut del vila merovindjinne di Graide.

E 1271, ele riva al conteye di Tchini.

E 1595, li signeur si loméve «des Abys»; e 1655, c' ere des «Lardenoy de Ville»; e 1741, des «Minckwitz». Li dierin di ç' famile la, al revolucion francesse, s' a dvou catchî.  Après bén des mizeres, i rivna a Poitchrece sins l' sô, et-z î mori li 10 di djun 1797.

E 1914 (prumire guere daegnrece, les Francès estént e viyaedje cwand, li 22 d' awousse al nute, ont-st arivé al minme eure, des Almands vinant di Davdisse et des ôtes vinant d' Djimbe. I n' s' ont nén rconoxhou et s' ont batou eshanne. Cwand il ont veyou leu biestreye, å matén, il ont broûlé l' viyaedje et fuziyî mwintes djins k' on n' a rtrové k' après l' guêre.

Pou rlodjî les djins, on-z a basti des ptitès måjhons, k' on-z a lomé: les måjhons do comitî.

 Tuzance walone 

 Accint do walon: Poitchrece si trouve el Basse-Årdene, e fén mitan do Payis d' ersè.
 dramatike ki djowe e walon: Le blé qui lève.

 A vey 
 Muzêye do shabot 
Dins l' timp, Poitchresse ere conou po ses shabotîs ki fjhént des plats shabots avou do bwès d' bôle et d' hesses. C' est des ptits mestîs k' ont disparexhou après l' guere di 1940-45.

 li viye pompe a l' aiwe 
Ele date di 1870. Elle est metowe dilé l' Almaxhe. Ele poujhive l' aiwe d' on sourdant vijhén et l' evoyî 48 metes pus hôt et 700 metes pus long dins on rezervwer ey après, dins les batchs publiks do viyaedje (principe do berå idrolike). Ci pompe la purdeut si foice dins l' Almaxhe kékès cintinnes di metes pus hôt pa on bî fwait d' mwin d' ome. L' aiwe fijheut tourner li rowe ki displaecive cwate pistons ki tchessént l' aiwe dins on vaze avou on vaze d' espancion. Avou l' pression, i s' distcherdjive e-z evoyant l' aiwe dins les buzes ki montént å viyaedje. 

So les viyès mapes d' Estat-Madjor, gn a co ene taenreye dins l' vijhnaedje di nosse pompe. Elle a tourné disk' e 1952.


 Muzêye do shabot Waibe do muzêye do shabot
 waibe del pompe a l' aiwe
 Responda sol batreye di Poitchrece (Lucien Collin)

 Sourdants 

Categoreye:Ancyins ptits bans del Walonreye
Categoreye:Veyes et viyaedjes di Walonreye
Categoreye:Province do Lussimbork